শাৰদীয় দুৰ্গোৎসৱৰ সময়ত কিছু অসাধু ব্যৱসায়ীয়ে ৰাজ্যৰ বিভিন্ন অঞ্চলত অবৈধ বিলাতী সুৰাৰ ৰমৰমীয়া বেহা চলোৱা পৰিলক্ষিত হয়। তেনে এক বিলাতী সুৰাৰ অবৈধ ঘাটি উৎখাত কৰিবলৈ সক্ষম হয় দৰং আৰক্ষী।
জানিব পৰা মতে মঙলবাৰে নিশা দৰং আৰক্ষীৰ এটা বৃহৎ দলে জিলাখনৰ খাৰুপেটিয়া চহৰত অভিযান চলাই বৃহৎ পৰিমানৰ অবৈধ সুৰা জব্দ কৰাৰ লগতে অবৈধ সুৰাৰ ৰমৰমীয়া বেহা চলোৱা এজন ব্যৱসায়ীকো আটক কৰে।
অভিযান সন্দৰ্ভত দৰং জিলাৰ আৰক্ষী অধীক্ষক শ্ৰীজিঠ টিয়ে সংবাদ মাধ্যমক জানিবলৈ দি কয় যে খাৰুপেটিয়া আৰক্ষী থানাৰ ভাৰপ্ৰাপ্ত বিষয়া, উপ পৰিদৰ্শক চন্দন গোস্বামী, উপ আৰক্ষী অধীক্ষক অমিত কুমাৰ হোজাই আৰু উপ পৰিদৰ্শক কেকে লস্কৰৰ নেতৃত্বত আৰক্ষীৰ এটা দলে কালি নিশা খাৰুপেটিয়া চহৰৰ বিভিন্ন অঞ্চলত অভিযান চলাই বিভিন্ন ব্ৰেণ্ডৰ ৩৭৮টা বিলাতী সুৰাৰ বটল জব্দ কৰিবলৈ সক্ষম হয়।
ইয়াৰ উপৰি আৰক্ষীৰ দলটোৱে চহৰৰ টিলাপাট্টী অঞ্চলৰ পৰা প্ৰাণজিৎ শংকৰ নামৰ ২৪ বছৰীয়া যুৱক এজনক সুৰাৰ অবৈধ ব্যৱসায়ৰ সৈতে জড়িত থকাৰ অভিযোগত গ্ৰেপ্তাৰ কৰে।
ইফালে পিছত আৰক্ষীৰ দলটোৱে জব্দকৃত সুৰাৰ লগতে আটকাধীন ব্যৱসায়ীজনক স্থানীয় আবকাৰী বিভাগক চমজাই দিয়া বুলি আৰক্ষী অধীক্ষকে সংবাদ মাধ্যমক জানিবলৈ দিয়ে।
ডিব্ৰুগড় বিশ্ববিদ্যালয়ৰ ৰেগিং কাণ্ডঃ কোন দায়ী?
কিয় ক্ষমা বিচাৰিলে কিংবদন্তী গায়ক বব ডিলানে?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
